Wat jou kosdrange werklik beteken - Goeie Huishouding
Tuis » Wat jou kosdrange werklik beteken
Daar skuil dalk meer agter jou kosdrange as ’n blote gebrek aan wilskrag.
Dis nog skaars 09:00 en jy is klaar lus vir enige iets wat met sjokolade bedruip is – ’n oliebol, ’n muffin, noem maar op! Jou eerste gedagte is waarskynlik: Hoekom kan ek nie net één dag mooi gesond eet nie?! Maar het jy al ooit daaraan gedink dat daar dalk meer agter jou kosdrange skuil as ’n blote gebrek aan wilskrag?
Ja, asof jy nie genoeg het om oor te dink en jou oor te kwel nie, maak jou liggaam die lewe net so rapsie moeiliker – waarna dit smag en wat dit nodig het, is twee verskillende goed. Ons het ’n nuttige gids saamgestel oor wat jy werklik behoort te eet wanneer jou liggaam na lekkers, skyfies, koffie en meer hunker.
Jy smag na … sjokolade
WAT JY NODIG HET: Magnesium
EET EERDER DÍT: Neute, sade, vrugte (soos piesangs)
Jy smag na … lekkergoed
WAT JY NODIG HET: Chroom, fosfor, triptofaan, sulfer, koolstof
EET EERDER DÍT: Druiwe (chroom), neute (fosfor), rosyntjies (triptofaan), bosbessies (sulfer), vars vrugte (koolstof)
Jy smag na … souterige kos
WAT JY NODIG HET: Chloried, silikon
EET EERDER DÍT: Tamaties (chloried), seldery (chloried), kasjoeneute (silikon)
Jy smag na … koolhidrate
WAT JY NODIG HET: Stikstof
EET EERDER DÍT: Eiers, aspersies, mossels, sardientjies
Lees: Kosneigings vir 2017 soos deur kenners voorspel
Jy smag na … olierige kos
WAT JY NODIG HET: Kalsium
EET EERDER DÍT: Amandels, jogurt, krulkool
Jy smag na … koffie of tee
WAT JY NODIG HET: Fosfor, sulfer, yster
EET EERDER DÍT: Neute (fosfor), bosbessies (sulfer), kool (sulfer), spinasie (yster), peulgroente (yster)
Jy smag na … gaskoeldrank
EET EERDER DÍT: Broccoli, vye, dadels
Wil jy ophou peusel tussen maaltye? Hierdie vier vullende kosse sal die hongerpyne in toom hou. En as jy al ooit motivering nodig gehad het om suiker op te sê, sal hierdie fantastiese gesondheids- en skoonheidsvoordele jou beslis oorreed. Probeer ook hierdie gesonder peuselhappies om enige kosdrang te demp.
As jy al ooit motivering nodig gehad het om op te hou suiker eet, sal hierdie fantastiese voordele jou beslis...